મુનરોની સામે શિખર ધવન સ્ટ્રાઇકમાં હતો. મુનરોએ લેગ સ્ટમ્પની બહાર બોલ ફેંક્યો. ધવનની નજીકથી બોલ પસાર થઈ વિકેટકીપર લેથનમાં હાથમાં પહોંચ્યો અને પછી બોલર તેમજ વિકેટકીપરે જોરદાર અપીલ કરી. એ અપીલ બાદ અમ્પાયર સમશુદ્દીને ધવનને આઉટ આપી દીધો. ધવને તરત જ DRSનું સિગ્નલ આપ્યું અને બીજા છેડે ઊભેલા દિનેશ કાર્તિક તરફ ચાલી નીકળ્યો. DRSમાં એ સ્પષ્ટ થઈ ગયું કે બોલ ધવનના બેટને સ્પર્શ્યો જ નથી અને અમ્પાયરે પોતાનો નિર્ણય બદલવો પડ્યો. DRSની આ પ્રણાલી ન્યૂઝીલેન્ડ ટીમની વિરુદ્ધમાં ગઈ.